Verloor gewig op die gesonde manier | Netwerk24
Met elke nuwe jaar is gewigsverlies hoog op baie mense se voornemenslys, maar elke jaar hou die goeie voornemens om splinternuwe gewoontes vir 'n splinternuwe lyf aan te kweek, skaars tot einde Januarie!
Menige dieet of webwerf maak daarop aanspraak dat net húlle die wenresep het wat jou sal help om al die oortollige gewig suksesvol af te skud en af te hou. Sommige voer aan dis so maklik as om net minder te eet en meer te oefen, terwyl ander beweer 'n dieet met 'n lae vetinhoud of een wat koolhidrate uitsny is die sleutel tot sukses.
Daar is ook te veel wonder-diëte om op te noem van banting tot intermittent fasting, maar is daar iets wat regtig werk? Ook in die Kuier-kantoor skop ons ook elke jaar af met die voorneme om dié jaar die antwoord op daardie vraag te ontrafel en al daardie ekstra Krismis-gewiggies af te skud. Januarie is nie net die maand vir leë beursies nie, maar ook leë borde, want almal probeer dan gesonder eet.